เรื่องร้องเรียน (ถนน) วันที่ 2022-09-10 04:34:41 — แขวงดอนเมือง เขตดอนเมือง กรุงเทพมหานคร
สองแถวที่วิ่งบริเวณถนนสรงประภา โดยปกติ เกือบทุกสายจะมาจอดที่สถานีรถไฟดอนเมืองที่เป็นสถานีเก่า จากนั้นจะกลับรถเพื่อเข้าถนนสรงประภาอีกครั้ง ซึ่งตอนนี้ รถไฟฟ้าสายสีแดงเปิดทำการแล้ว แต่สองแถวสายที่กล่าวข้างต้น ยังไม่มีการขยายเส้นทางวิ่งไปจอดที่สถานีสายสีแดงแต่อย่างใด ทำให้เกิดความไม่สะดวกในการใช้บริการรถไฟฟ้าสายสีแดงเป็นอย่างมาก ต้องเดินเป็นระยะทางอย่างน้อย 600-700 เมตร จากสถานีรถไฟเดิม หรือ ต่อรถสองแถวสายที่วิ่งไป ก็ต้องเสียค่าใช้จ่ายเพิ่มทั้งๆที่อยู่ไม่ไกล เคยติดต่อผู้ให้บริการรถสองแถวไปเมื่อปีที่แล้ว แต่เขาบอกว่าเรื่องอยู่ระหว่างการดำเนินการของกรมขนส่งและขสมก แต่จนถึงตอนนี้ผ่านไปแล้วหนึ่งปี การดำเนินงานก็ยังไม่เสร็จ อยากให้ช่วยเร่งรัดหน่วยงานที่เกี่ยวข้อง ช่วยดำเนินการให้เสร็จโดยเร็วด้วย (ขออภัยที่ใช้ภาพจาก google street view เนื่องจากไม่สะดวกเดินทางไปถ่ายภาพด้วยตนเอง)